ବ୍ରହ୍ମପୁରଃ ବ୍ରହ୍ମପୁର ପୁଲିସକୁ ଏକ ବଡ ସଫଳତା ମିଳିଛି ବୋଲି ଶୁକ୍ରବାର ଜଣାପଡ଼ିଛି । ବ୍ରହ୍ମପୁର ପୁଲିସ କୁଖ୍ୟାତ ଗାଡି ଚୋର ଏଲ ଶିବା ରେଡିକୁ ଗିରଫ କରିଛି । ତା ନିକଟରୁ ଚୋରି ହୋଇଥବା ୯ଟି ବାଇକ ଓ ସ୍କୁଟି ଜବତ କରାଯାଇଛି । ଶିବାର ଘର ଦିଗପହଣ୍ଡି ଥାନା ଅନ୍ତର୍ଗତ ଗୋକର୍ଣ୍ଣପୁରରେ ବୋଲି ଅତିରିକ୍ତ ଏସପି ପ୍ରଭାତ ରାଉତରାୟ ସୂଚନା ଦେଇଛନ୍ତି । ବ୍ରହ୍ମପୁର ଏମକେସିଜି ମେଡିକଲ କ୍ୟାମ୍ପସ ପରିସରରୁ ଚୋରି ହୋଇଥବା ଏକ ହୋଣ୍ଡା ସାଇନ ମୋଟର ସାଇକେଲର ତଦନ୍ତ କରୁ କରୁ ବୈଦ୍ୟନାଥ ପୁର ଥାନା ପୁଲିସ ଶିବାକୁ କାବୁ କରିଥଲା । ତାକୁ ପଚରା ଉଚରା ବେଳେ ଶିବା ଓ ତାର ଗ୍ୟାଙ୍ଗ ବିଭିନ୍ନ ସ୍ଥାନରୁ ୯ଟି ମୋଟର ସାଇକେଲ ଚୋରି ସମ୍ପର୍କରେ ସ୍ୱୀକାର କରିଥଲା ପରେ ଗୋଶାଣିନୁଆଗାଁ, ଟାଉନ ଓ ବୈଦ୍ୟନାଥପୁର ଥାନା ପୁଲିସ ପକ୍ଷରୁ ମିଳିତ ଚଢ଼ାଉ କରାଯାଇ ସମସ୍ତ ୯ଟି ଚୋରି ମୋଟର ସାଇକେଲକୁ ଜବତ କରାଯାଇଥିଲା । ଉଦ୍ଧାର ହୋଇଥିବା ମୋଟର ସାଇକେଲ ଗୁଡିକର ମାଲିକଙ୍କ ସନ୍ଧାନ କରାଯାଉଛି ବୋଲି ଅତିରିକ୍ତ ଏସପି ଉତରାୟ ସୂଚନା ଦେଇଛନ୍ତି ।
